CELEX: 52011XG0308(02)
Language: da
Date: 2011-03-08 00:00:00
Title: Rådets konklusioner »Innovative tilgange til kroniske sygdomme inden for folkesundheden og sundhedssystemerne«

8.3.2011   
            
            
               DA
            
            
               Den Europæiske Unions Tidende
            
            
               C 74/4
            
         Rådets konklusioner »Innovative tilgange til kroniske sygdomme inden for folkesundheden og sundhedssystemerne«
   2011/C 74/03
   RÅDET FOR DEN EUROPÆISKE UNION,
   
               1.
            
            
               MINDER OM, at i henhold til artikel 168 i traktaten om Den Europæiske Unions funktionsmåde skal Unionens indsats være et supplement til de nationale politikker og være rettet mod at forbedre folkesundheden; den skal også fremme samarbejdet mellem medlemsstaterne på området folkesundhed og om nødvendigt støtte deres indsats og fuldt ud respektere medlemsstaternes ansvar for organisation og levering af sundhedstjenesteydelser og behandling på sundhedsområdet,
            
         
               2.
            
            
               MINDER OM, at i henhold til artikel 168 i traktaten om Den Europæiske Unions funktionsmåde samordner medlemsstaterne indbyrdes og i kontakt med Kommissionen deres politikker og programmer,
            
         
               3.
            
            
               UNDERSTREGER, at principperne og de overordnede værdier universalitet, adgang til pleje af god kvalitet, lighed og solidaritet, som Rådet tilsluttede sig i sine konklusioner af 2. juli 2006 om fælles værdier og principper i Den Europæiske Unions sundhedssystemer, er af afgørende betydning for patienter med kroniske sygdomme,
            
         
               4.
            
            
               MINDER OM, at kroniske sygdomme ifølge Verdenssundhedsorganisationen (WHO) er sygdomme, der er langvarige og generelt langsomt udviklende. Kroniske sygdomme er langt den vigtigste dødsårsag i verden og udgør 60 % af alle dødsfald på verdensplan, hvilket lægger en enorm byrde på patienterne og deres slægtninge i dagligdagen og på samfundet som helhed. Der vil i løbet af det næste årti være en stigning i kroniske sygdomme bl.a. som følge af den europæiske befolknings aldring,
            
         
               5.
            
            
               MINDER OM, at Kommissionen i sin hvidbog »Sammen om sundhed: en strategi for EU 2008-2013« af 23. oktober 2007 (1), der fastlægger EU's sundhedsstrategi, påpegede, at sundhedsfremme i et aldrende Europa og støtte til dynamiske sundhedssystemer og nye teknologier er vigtige målsætninger i de kommende år,
            
         
               6.
            
            
               MINDER OM Kommissionens meddelelse »Europa 2020 — En strategi for intelligent, bæredygtig og inklusiv vækst« af 3. marts 2010 (2), navnlig flagskibsinitiativet »En Europæisk platform mod fattigdom«, og Kommissionens meddelelse »Europa 2020-flagskibsinitiativ — Innovation i EU« af 6. oktober 2010 (3), der indfører et pilotprojekt vedrørende et europæisk innovationspartnerskab inden for aktiv og sund aldring,
            
         
               7.
            
            
               UDTRYKKER TILFREDSHED MED ministerkonferencen i Bruxelles den 20. oktober 2010 om innovative tilgange til kroniske sygdomme inden for folkesundheden og sundhedssystemerne, som understregede behovet for at finde innovative løsninger til en omkostningseffektiv forebyggelse af fælles risikofaktorer, med henblik på at skabe et miljø, der gør det lettere for borgerne at træffe sunde valg, at tage hensyn til de socioøkonomiske uligheder både inden for sundhedsfremme og sundhedspleje samt at fremme en bedre koordinering i alle sundhedssystemerne for at sikre en integreret patientcentreret pleje og stimulere integreret forskning i sundhedsfremme, primær forebyggelse, sekundær forebyggelse (herunder tidlig diagnose) samt behandling og pleje af kroniske sygdomme,
            
         
               8.
            
            
               OPFORDRER medlemsstaterne til
               
                           —
                        
                        
                           at videreudvikle patientcentrerede politikker for sundhedsfremme, primær og sekundær forebyggelse samt behandling og pleje af kroniske sygdomme i samarbejde med relevante aktører, navnlig patientorganisationer,
                        
                     
                           —
                        
                        
                           at sikre, at disse politikker bidrager til at reducere uligheder på sundhedsområdet, idet der tages hensyn til princippet om sundhedsaspektet i alle politikker,
                        
                     
                           —
                        
                        
                           at identificere og udveksle god praksis med hensyn til disse politikker og eksisterende sammenlignelige data om incidens og prævalens samt de kliniske og sociale resultater af kroniske sygdomme,
                        
                     
         
               9.
            
            
               OPFORDRER medlemsstaterne og Kommissionen til
               
                           —
                        
                        
                           at indlede en refleksionsproces med det formål at kortlægge mulighederne for at optimere indsatsen over for de udfordringer, som kroniske sygdomme stiller, og samarbejdet mellem medlemsstaterne og sammenfatte resultaterne heraf i et arbejdsdokument senest i 2012,
                        
                     
                           —
                        
                        
                           at føre denne refleksionsproces i tæt dialog med relevante aktører, herunder patienter, professionelle og leverandører og betalere af sundhedstjenesteydelser, og tage hensyn til e-sundhed og det potentielle bidrag fra andre politikområder, navnlig beskæftigelse, handicap, uddannelse og bolig,
                        
                     
                           —
                        
                        
                           bl.a. at lade denne refleksionsproces indeholde muligheder for handling på følgende områder:
                           
                                       —
                                    
                                    
                                       sundhedsfremme og forebyggelse af kroniske sygdomme: at gøre det lettere for alle borgere at træffe sunde valg i livet, indføre kommunikationsbudskaber og -indlæg om sundhedsfremme for alle kroniske sygdomme samt inddrage sundhed i uddannelsesprogrammer; at videreudvikle kvantitative analyser af omkostningseffektivitet og positive sundhedsvirkninger ved sundhedsfremme og forebyggelse; at undersøge mulighederne for på et videnskabeligt grundlag at identificere relevante risikofaktorer for kroniske sygdomme på et tidligt tidspunkt; at styrke forebyggelsen ved at anvende princippet om sundhedsaspektet i alle politikker,
                                    
                                 
                                       —
                                    
                                    
                                       sundhedspleje: at identificere og dele god praksis om, hvordan patienter med kroniske sygdomme kan sættes i stand til at udnytte deres autonomi og livskvalitet mest muligt; om en effektiv og proaktiv tidlig indsats; om sekundær forebyggelse; om overkommelige priser for og adgang til pleje ved kroniske sygdomme; om gennemførelse af innovative længerevarende plejemodeller, navnlig inden for primær og kommunal sundhedspleje, og om, hvordan uligheder inden for sundhed kan begrænses på dette område,
                                    
                                 
                                       —
                                    
                                    
                                       forskning i kroniske sygdomme: hvordan den praktiske gennemførelse af forebyggelse, tidlig indsats og pleje kan baseres på eksisterende videnskabelig viden om kroniske sygdomme, med henblik på at forbedre strategier, teknologier og støtte til fremme af en aktiv og sund aldring,
                                    
                                 
                                       —
                                    
                                    
                                       sammenlignelige data på europæisk niveau om incidens, prævalens, risikofaktorer og resultater for så vidt angår kroniske sygdomme: at tage hensyn til forskellige eksisterende mekanismer, såsom EHES, udviklingen af statistikker om sygelighed under Eurostat, eksisterende registre og andre kilder for at muliggøre benchmarking og evidensbaserede politikker,
                                    
                                 
                     
         
               10.
            
            
               OPFORDRER Kommissionen til
               
                           —
                        
                        
                           at støtte medlemsstater og aktører i refleksionsprocessen og sammenfatte resultatet heraf i et arbejdsdokument senest i 2012,
                        
                     
                           —
                        
                        
                           om nødvendigt at prioritere kroniske sygdomme i nuværende og fremtidige europæiske forsknings- og handlingsprogrammer og tage hensyn til resultatet af refleksionsprocessen i forbindelse med gennemførelsen af Europa 2020-strategien,
                        
                     
                           —
                        
                        
                           at styrke samarbejdet yderligere med WHO og OECD om kroniske sygdomme.
                        
                     
         
      (1)  14689/07.
   
      (2)  7110/10.
   
      (3)  14035/10.